OVERLÆGE / AFDELINGSLÆGE I KARKIRURGI - Dagens Medicin\nOVERLÆGE / AFDELINGSLÆGE I KARKIRURGI Hjerte-, Lunge og Karkirurgisk Afdeling T, Odense\nAnsøgningsfrist: 17/10/2021 OUH Odense Universitetshospital Svendborg Sygehus\nHjerte-, Lunge- og Karkirurgisk Afdeling T søger 2 afdelingslæger/overlæger i karkirurgi pr. 1. december 2021.\nTænker du “Patienten først” ?\nEr du ambitiøs og tilstræber høj kvalitet i behandlingen af de karkirurgiske patienter og vil du gerne være en del af et dynamisk team, der målrettet arbejder med at yde høj kvalitet på alle niveauer i behandlingen – er du måske vores nye kollega.\nVi kan tilbyde dig, at blive:\nFagligt udfordret på næsten alle højt specialiserede- og regionsfunktioner indenfor karkirurgien.\nEn del af det karkirurgiske lægeteam, der for nuværende består af 1 professor, 5 overlæger, 2 afdelingslæger og 7 intro- eller hoveduddannelselæger.\nEn del af det team, der sammen med interventionsradiologerne udfører endovaskulære behandlinger, herunder hybrid operationer i afdelingens multifunktionelle operationsstue.\nEn del af det team, der i et multidisciplinært samarbejde med radiologer, kardiologer, hjertekirurger og anæstesiologer tilbyder traditionelle åbne og endovaskulære operationer på hele aorta fra hjerteklap til bifurkatur 24/7/365.\nEn del af det team, der foretager anlæggelse af dialyseadgangsveje, udfører nyretransplantationskirurgi – og i øvrigt har døgndækning 24/7/365 på udtagning af nekronyrer i Region Syddanmark.\nEn del af et innovativt forskningsmiljø, hvor fagets professor er primus motor for flere eliteforskningsprojekter og vejleder for mange ph.d. studerende.\nVi kan ikke mindst tilbyde dig, at blive overlæge/afdelingslæge i en afdeling hvor der er tradition for gensidig respekt, en uhøjtidelig omgangstone, korte kommandoveje og med plads til humor. En afdeling med respekt for høj faglighed og ordentlighed i det vi siger og gør og hvor der arbejdes målrettet med patient- og pårørende inddragelse.\nVi ønsker du har følgende kvalifikationer:\nSpeciallæge i karkirurgi.\nVi har et tæt samarbejde med flere tilgrænsende specialer i et endovaskulært aortacenter. Det vil derfor være ønskeligt hvis du har særlige kompetencer eller interesse i endovaskulær behandling.\nVi forventer, at du selvstændigt kan bidrage med forskning der understøtter afdelingens udvikling.\nDer vil ved ansættelsen blive lagt vægt på de 7 speciallæge kompetencer og ansøgningen bør derfor udformes med udgangspunkt i disse. Faglig funktionsbeskrivelse for henholdsvis overlæge eller afdelingslæge i karkirurgi kan rekvireres på mail gert.lerbjerg@rsyd.dk\nAfdeling T er Region Syddanmarks højtspecialiserede afdeling indenfor hjerte-, lunge- og karkirurgi og behandler udover borgere fra Region Syddanmark også borgere fra Region Sjælland.\nÅrligt behandles ca. 4000 patienter under indlæggelser og der er ca. 7.000 ambulante besøg. Vi har 2 heldøgns-sengeafsnit, et daghospital til modtagelse af dagkirurgiske og stationære patienter, et fælles ambulatorium og et operationsafsnit med 7 operationsstuer.\nAfdelingen har en normering på ca 230 fuldtidsstillinger. Vi arbejder strategisk med udvikling af afdelingen indenfor OUH’s Patientstrategi med “Patienten først”. Region Syddanmarks værdigrundlag er implementeret og vi er en aktiv partner i arbejdet med den Syddanske Forbedringsmodel og arbejdet frem mod etablering af NYT OUH.\nStillingen aflønnes efter overenskomsten mellem ansøgers faglige forhandlingsberettigede organisation og Regionernes Lønnings- og Takstnævn og er omfattet af lokal løndannelse, hvilket betyder, at der ved samtalen skal drøftes gensidige forvetninger til dit lønniveau.\nRegion Syddanmark er én ansættelsesmyndighed, og enhver ny ansættelse indebærer 3 måneders prøvetid. Der gøres opmærksom på, at OUH er en røgfri arbejdsplads.\nVed spørgsmål til stillingen kontakt da funktionsansvarlig for den karkirurgiske sektion overlæge Cengiz Akgül på mail cengiz.akgul@rsyd.dk, tlf. nr. 4023 8959 eller ledende overlæge Gert Lerbjerg på mail gert.lerbjerg@rsyd.dk, tlf. nr. 2170 9646.\nAnsøgningsfrist er den 17. oktober 2021. Ansættelsessamtaler afholdes i uge 43.\nFor at søge dette job gå til denne webside: https://candidate.hr-manager.net/ApplicationInit.aspx?cid=198&ProjectId=217211&DepartmentId=6864&MediaId=5361&SkipAdvertisement=true →\nForside » Job » Læge » Afdelingslæge » OVERLÆGE / AFDELINGSLÆGE I KARKIRURGI


Hobro sælger topscorer og henter costarikansk angriber - MX.dk\nAf Josua Ekberg - 15/07-15 14:04; Opdateret: 15/07-15 14:36\nHobro sælger topscorer og henter costarikansk angriber\nHobro sælger deres angriber, Mads Hvilsom, som har skrevet under på en treårig kontrakt med en 2. Bundesliga-klub.\nMads Hvilsom skifter fra Hobro IK til tyske Eintracht Braunschweig, oplyser klubben onsdag eftermiddag. (Billede: Polfoto)\nI lang tid har det været Hobro IK's erklærede transfermål at hjælpe Mads Hvilsom med at finde en ny klub - fordi han ganske enkelt har fortjent det.\nHobro-topscorer er til lægetjek i tysk klub\nNu har den målfarlige angriber skrevet under på en treårig aftale med Eintracht Braunschweig, hvor han bliver forenet med Emil Berggren, der i vinterpausen skiftede fra Hobro IK til den tyske klub.\nMads Hvilsom skifter med øjeblikkelig virkning til 2. Bundesliga-klubben Eintracht Braunschweig, hvor den unge Hobro-angriber har underskrevet en treårig aftale.\nHobro belønner måltyv med klubskifte-løfte\nDen 22-årige måltyv skal dermed være med til få klubben tilbage i den bedste tyske liga.\nDet er først og fremmest en fantastisk mulighed for Mads Hvilsom, der virkelig har fortjent dette eventyr. Vi ønsker ham alt mulig held og lykke i Braunschweig, siger Hobros sportsdirektør, Jens Hammer Sørensen i en pressemeddelelse og tilføjer.\nHobro-topscorer: - Forfærdeligt, sindssygt dårligt, megapinligt, flovt, til grin...\n- Som klub er vi samtidig stolte over, at vi i løbet af et halvt år har kunnet sende to unge og talentfulde fodboldspillere til udlandet. Det er en blåstempling af den udvikling af spillere, som vi lægger så meget vægt på i Hobro IK, pointerer sportschefen på klubbens hjemmeside.\nMads Hvilsom er selv meget begejstret for klubskiftet.\n- Jeg har i mange år drømt om at prøve mig af på højeste niveau, og det er jeg glad og stolt over, at det endelig lykkes, siger angriberen, der kom til Hobro i sensommeren 2012 på en lejeaftale fra FC Midtjylland.\nHobro nærmer sig bronze med sejr over AaB\nIfølge bold.dk, så har Hobro allerede sikret sig en ny angriber: Det er den 21-årige\ncostaricanske angriber Mayron George, der kommer til den nordjyske klub på en fri transfer.\nEfter tæsk til Hobro: FCK er tilbage i toppen\nDen danske klub henter ham fra græske OFI Kreta, og den store targetman har været en del af Costa Ricas succesfulde U23-landshold, ligesom han i efteråret fik to landskampe for nationen, der sidste sommer nåede frem til kvartfinalen ved VM.


Date: Fri, 26 Aug 2005 11:43:21 +0200\nReferences: <dd6te7$5rs$1@www.sslug.dk> <dehce1$3l8$1@shrek.linuxnews.dk> <dehva9$1a6$1@www.sslug.dk> <200508250902.21276.madsdyd@challenge.dk> <dekskv$7mf$1@www.sslug.dk> <dekv1s$6te$1@shrek.linuxnews.dk>\nJeg må nu tilslutte mig, og sige at de (langt de fleste) ting jeg så listed er noget der ikke hører hjemme på en public service kanal. Jeg vil lige sige at 99% af det fjernsyn som jeg gider at se er udenlansk, så jeg har intet imod at se udenlanske fjernsyn's programmer, bare jeg kan vælge hvad.\nJeg må protestere når jeg er tvunget til at betale til en public service kanal, som så spilder de, penge på at købe udenlanske soaps/programmer. Skal vi have en public service kanal som vi er alle tvunget til at betale til, så skal den også gøre hvad den er beregent til, DVS. Public Service. Alt andet end den's primære funktion(er) - at vidergive public information/services, og bevare den danske kultur - er i mine øjne spild af penge. Var det user-pays, så er det en helt anden sag, så kan de sende lige så mange udenlanske soaps som de har lyst til, fordi så slipper jeg for at betale for det skidt.\nNext by Date: Re: [ITPOLITIK] Tvungen browservalg fra arbejdsplads, Kurt Frederiksen


// // // Bogblogger.dk – Boganmeldelser på nettet » Robert Zola Christensen: Balloner forbudt\nSkrevet af Claus Henriksen den 29. september 2017 – 07:48Ingen kommentarer\nTil tider sidder jeg med en bog i hånden og læser den ivrigt, mens jeg konstant undrer mig over hvorfor. Det kan være handlingen, der ikke sidder lige i skabet. Det kan være, at det er hovedpersonen, der ikke er ’tegnet’ godt nok op. Det kan også være, at jeg bare ikke kan mærke, hvad jeg får ud af at læse den.\nDen følelse sad jeg med, da jeg læste Robert Zola Christensens ”Balloner forbudt”. Men når sådan noget sker for mig, så dukker det uundgåelige spørgsmål naturligvis op: Hvorfor i alverden læser du så videre? Tjah. ”Balloner forbudt” handler i sin grund om en midaldrende mand, professor på universitetet i Lund, der er gået en smule død i sit ægteskab med Annika, som om ganske få øjeblikke fylder 40. Hun forsøger; han reagerer nærmest pligtskyldigt, mens øjnene i stedet leder efter den unge smukke russiske studerende Olga.\nDet ville egentlig være synd at uddybe handlingen mere – især hvis jeg skal understrege min pointe. Jeg havde nemlig lidt svært ved helt at finde ud af, hvad den handlede om. Og jeg var usikker på, hvad min hovedperson kunne finde på, og hvad han ville tænke. Jeg fandt det endda svært se, hvad jeg egentlig fik ud af at sidde og læse historien. Og alligevel læste jeg videre.\nSvaret er to-delt. Nummer et: Forfatteren er Robert Zola Christensen. Han skriver brillant og rammer en nerve, der bare gør, at jeg har svært ved at lægge ham fra mig. Hans sprog er vedkommende og levende, og så ligger det fremfor alt ikke på et lige og forventeligt spor. Vi tager nogle smutveje og kommer på nogle små sproglige sidespor undervejs, hvilket selvfølgelig er med til at holde selve fortællingen i live.\nNummer to: Efterhånden som jeg når længere frem i bogen, opdager jeg, at den handler om mig. Og ikke for at blive filosofisk, men den handler også om min kone, min datter, mine venner, … og dig. Og når det går op for mig, så er jeg helt med om bord.\n”Balloner forbudt” er en kort bog. Men på den anden side er det utroligt, så lidt man kan sige på 132 sider – og alligevel sige så meget, skabe så mange billeder i mit hoved og fortælle så fuld en historie. Iden: Der er Robert Zola Christensen. Så hvad havde jeg forventet?\nEn fin oplevelse. Læs den på flyet eller en lørdag eftermiddag. Jeg blev ikke skuffet – selvom jeg først troede, jeg ville blive det.\nBalloner forbudt, Robert Zola Christensen, Arabesk, 132 sider, 23. juni 2017.


Hobro IK lider nederlag i lokalopgør | TV2 Nord\nHobro IK lider nederlag i lokalopgør\nSuperligaens lokalopgør lørdag eftermiddag mellem Randers FC og Hobro IK endte 2-1.\n03. okt 2015, kl. 15:22 Bemærk: Artiklen er mere end 30 dage gammel\nSuperligakampen mellem Randers FC og Hobro IK er netop fløjtet af på Randers Stadion. Randers FC vandt 2-1\nDet var ellers holdet fra Himmerland, der var kampens første målscorere; I kampens tredje minut scorede sydkoreanske Jung-Bin Park. 9 minutter efter blev denne føring dog udlignet, da Jonas Borring fra Randers FC scorede mål.\nKort før pausen oplevede Jonas Borring fra Randers FC en hård tackling af Tidiane Sane ud af det blå. Senegaleseren fra Hobro IK slap meget billigt med en advarsel. Et par minutter efter fik Hobros målscorer Jung-Bin Park et gult kort efter en duel mod Christian Keller.\nTre minutter efter pausen bliver der uddelt endnu et gult kort, denne gang til Randers Mads Agesen, der stopper en Hobro kontra.\nI anden halvleg er det Randers, der har chancerne, og i kampens 86. minut bliver det til et mål. Sydafrikanske Mandla Masango bragte hjemmebane holdet foran.\nDet betyder, at Hobro IK her i sæsonens 11. runde har en bundplacering med kun fem point i Superligaen.\nTweets fra @hikfodbold


Køb dit næste smykke online - oroefjordlandet.dk\non maj 16, 2020 at 11:55 pm\nDe fleste kvinder er glade for smykker – og derfor udgør smykker i høj kvalitet de perfekte gaver til kvinder i alle aldre. Uanset om du er på udkig efter en gave til dåbsbarnet, konfirmanten, atten års fødselaren, studinen eller den vordende brud, vil et smykke altid vække lykke. I hvert fald så længe smykket holder en høj kvalitet og er udført i gode materialer i et tidløst og raffineret design.\nHvor finder jeg de bedste smykker online?\nMåske er du ikke helt klar over hvad du leder efter – og måske har du svært ved at finde ud af hvor du skal ende og hvor du skal begynde. Det kan godt være lidt op ad bakke at skulle hele byen rundt i smykke butikker og stormagasiner for at kigge på smykker. Så hvorfor ikke shoppe online, og på den måde få adgang til et langt større sortiment?\nDu kan for eksempel starte hos Carat Diamanter. Carat Diamanter er en velrenommeret og anset smykke butik med en stor online shop. I denne shop forhandles smykker fra de mest kendte danske og internationale brands. Du finder alt hvad hjertet kan begære af smykker og ure fra kendte smykke designere så som Georg Jensen, Armani Exchange, Gucci, Fossil, Festina, Seiko, Skagen Denmark, Sif Jakobs, Susanne Friis Bjørner, Tissot, Titan Factory, Tommy Hilfiger, Mads Z., Maserati, Nordahl Andersen, Nordgreen Copenhagen, Ole Lynggaard Copenhagen, Saint Maurice, Carré, Hugo Boss, byBiehl, Daniel Wellington, Aqua Dulce, Heiring, Hultquist, Jaguar, Jeberg Jewellery, Julie Sandlau, Line & Jo, Scrouples Jewellery, Blossom Copenhagen og Emporio Armani.\nDu kan gå på opdagelse i de smukkeste og mest eksklusive fingerringe, armbånd, halskæder og vedhæng samt ørering og ørestikker i alle stilarter og prisklasser. Og så får du gratis levering til døren hvis du køber for mere end 399,- kr. Se det store udvalg af smykker på caratdiamanter.dk


FC Helsingør henter ung målmand - FC Helsingør\nFC Helsingør henter ung målmand\nBy Rune Milling13/06/2019januar 24th, 2022No Comments\nFC Helsingør har skrevet en toårig kontrakt med den 18-årige målmand Christoffer Monty, der kommer til på en fri transfer fra FC København. Christoffer Monty har senest stået på mål for FCKs U19-hold.\nDen unge målmand ser frem til udfordringen:\n– Jeg havde nogle gode snakke med Matt (Barnes, red.), og jeg synes det virker som et rigtig spændende projekt man har gang i heroppe. Der er et ambitionsniveau der matcher mit eget, og jeg tror det er det rigtige skridt for min udvikling. Jeg har et mål om, at jeg skal gøre en forskel heroppe og opnå nogle resultater, og forhåbentligt få noget spilletid.\nSom målmand har jeg mine forcer som shotstopper, og jeg er god i luftspillet og i feltet. Jeg arbejder på at gøre mit spil med fødderne bedre, og har rykket mig en del på det punkt de sidste par år, men det er et af mine fokuspunkter. Det bliver spændende at komme i gang.\nMålmandstræner Kim Drejs ser frem til at arbejde med Monty\n– Christoffer er en god og talentfuld målmand, der stort set har det hele. Han er stor, er en god shotstopper, fin med fødderne og sådan lidt en ”allrounder”. Monty kommer til at indgå i målmandsteamet på lige fod med de andre, og vi har det sådan, at den bedste målmand spiller, uanset om han så er 18 eller hvor gammel han nu måtte være. Han kommer fra en god skole i FC København, og er en talentfuld spiller, som jeg forventer mig meget af.\nForrige NyhedDaniel Norouzi skriver med FC Helsingør\nNæste NyhedFC Helsingør henter Nikolaj Hansen


Lokalplaner skal kunne tage afsæt i klimatilpasning\nKommuner skal kunne begrunde deres lokalplaner med klimatilpasningsmæssige hensyn. Det vil lette kommunernes arbejde.\nLandets kommuner har ønsket at kunne lave lokalplaner, der tager direkte afsæt i klimatilpasning. Det skaber miljøminister Ida Auken nu rammerne for.\nDerfor kan kommunerne fremover for eksempel mindske risikoen for vand i kældrene ved at stille krav om grønne tage, der kan optage regnvand, eller minimere omfanget af fliser i indkørsler og haver, så vandet kan løbe væk.\n-Tidligere kom kommunerne i klemme, hvis de begrundede lokalplanerne med klimahensyn. Det gør vi op med i dette lovforslag, så kommunerne slipper for at begrunde klimatilpasningshensyn med, at en række træer ser smukke ud, eller at et vandreservoir vil give en arkitektonisk kvalitet til et område, hvis det i realiteten er en del af en klimatilpasningsstrategi, siger miljøminister Ida Auken.\nPlanloven bliver mere smidig\nDanmark skal i mål med klimatilpasning. Derfor vil regeringen gøre planloven mere smidig, så kommunerne kan føre deres ambitioner på klimatilpasningsområdet ud i livet\nKommunerne får nu mulighed for at lave lokalplaner, der tager særlig højde for kraftige regnskyl, oversvømmelser forårsaget af skybrud og andre vejrmæssige forhold alene med den begrundelse, at de vil klimatilpasse.\nDet kan eksempelvis være, at en kommune gerne vil stille krav om, at nybyggeri skal etableres på forhøjninger for at undgå nye oversvømmelser i kældrene. Der vil også være mulighed for at lave lokalplaner, hvor særlige forhold begrundes af hensyn til forureningskilder.\n- På den her måde kommer kommunerne til at skabe nogle mere interessante byer med vandreservoirer, grønne tage og lignende, siger miljøminister Ida Auken.\nI forbindelse med lovforslaget bliver det blandt andet også nemmere for kommunerne at ophæve overflødige lokalplaner og byplanvedtægter uden samtidig at skulle udarbejde nye lokalplaner.\nLovforslaget bliver 1. behandlet i Folketinget fredag 20. april.\nPressemedarbejder Signe Vestergaard, Miljøministeriet, tlf.: 2250 9029,


Hotel Sai Basera i Nasik til Bedste Pris-garanti | Agoda.com\nNasik Mumbai Agra Highway, Renuka Nagar, Nasik, Indien - Se på kort\nVil du vide mere om Hotel Sai Basera?\nMere om Hotel Sai Basera\nHotel Sai Basera, der er beliggende i Renuka Nagar, er det perfekte sted at opleve Nasik og dens omgivelser. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nHotel Sai Basera tilbyder også mange faciliteter der vil berige dit ophold i Nasik. Hotellet tilbyder sine gæster adgang til et stort udvalg af servicetilbud, som parkering, roomservice, familieværelse, rundvisning, vaskeri.\nHotellets bekvemmeligheder er særligt udvalgt for at sikre den højeste komfort. På nogle af værelserne kan gæsterne finde ikke-rygerværelser, aircondition, skrivebord, ventilator, TV. Desuden sikrer hotellets væld af fritidstilbud, at du har rigeligt at foretage dig under dit ophold. Uanset hvilket formål din rejse har, så er Hotel Sai Basera et fremragende valg, når du er i Nasik.


Den gode beslutning – Ricos Orbis\nPost published:oktober 8, 2018\nEn kakerlak tager ingen beslutninger. Den gør bare noget af ren refleks. Næsten som en programmeret maskine. Den tænker ikke over hvad den har lyst til. Det må være nemt og praktisk, men også ret kedeligt.\nVi mennesker har heldigvis mulighed for at tage nogle valg, baseret på lyst og muligheder. Dog kender jeg mange, (som har valgt) at leve deres liv som kakerlakker.\nNår man rejser alene kan alt ske. På godt og ondt. Der er intet som er forudsigeligt og det som man tror, man har tænkt sig at gøre eller opleve, kan ændres på et splitsekund. Enten pga en uventet situation, vejret eller man møder nogen, som pludselig anbefaler et sted, man får sig en ven, bliver tiltrukket af et sted, så man bliver I længere tid eller..?\nOg når man er rygsæksrejsende og rejser alene, som jeg, så er jeg ikke afhængig af nogen og jeg har kun mig selv at vende og dreje tilværelsen med. Man er sig selv nærmest og man skal ikke gå på kompromis, vente på en anden, osv.\nJeg indrømmer, at begyndelsen på denne rejse var noget anderledes end forventet og håbet, og ingen kunne vide at den tropiske regn skulle vare i flere døgn. Jeg vidste godt, at jeg rejste mens det stadig ville være regntid, men ikke at det skulle være så voldsomt. Indbyggerne i El Salvador har også syntes at det har været ekstremt og i 39 kommuner havde de aflyst al undervisning på skoler og universiteter. Når der er tropisk regn “plejer” det at regne kraftigt i et par timer om dagen, og så holder det op til næste dag. Også på det børnehjem og den tilknyttede skole, hvor jeg ellers havde fået en aftale i hus, havde de fået aflyst undervisningen.\nHer var der græs og grønt de første to døgn\nDet har regnet uafbrudt i El Tunco med kraftig regn uden pause i flere dage. Måske havde det været til at holde ud, hvis jeg havde været bosat et andet sted og i en større by? Hvem ved? – Jeg kunne mærke at jeg var nød til at ‘gøre noget’, for hotellet var ved at drukne og der var vådt overalt samt der lugtede faktisk muggent flere steder.\nEfter en lang snak med Sheraz, en persisk fyr fra London, så fik jeg mod på at ændre kurs. Jeg havde hele tiden tænkt, at jeg ville rejse mod nord og øst over, men Sheraz, var netop ankommet til El Tunco fra Antigua i Guatemala dagen før. Det var inspirerende at tale med ham og høre om hans oplevelser i Antigua samt hvordan rejsen fra Antigua til El Tunco havde været. (Den var skam solgt!) Jeg undersøgte derfor sagen ved det nærmeste ‘transport-bureau’ og selve beslutningen om at tage til Antigua og få købt en billet skete ca. to timer før afgang. Utroligt spontant samt uden at have tid til at gennemtænke hele situationen. Og det med at tænke skal man altså nogen gange lade være med. Man er nød til at følge sin intuition og mavefornemmelse, når man rejser på denne måde og simpelthen gøre det, som føles bedst for én. Og eftersom jeg ikke skulle diskutere situationen med en medrejsende, så handlede jeg i nuet og hurtigt! – Jeg overbeviste mig selv om, at jeg jo bare kunne vende tilbage til El Tunco og skolen, når regnen havde aftaget hvis det var.\nTransport-bureauet, hvor jeg købte min billet\nSted – Transport-bureauet ligger lige ved siden af Hotel & Bar La Guitarra.\nPris – Billetten koster 25$ fra El Tunco til Antigua (til ens adresse i Antigua)\nTid – Billet blev købt kl. 13:00 – Shuttle-bussen kørte kl. 15:15 – Ankomst i Antigua kl. 21:45\nHvor befandt jeg mig: På Hotel & Bar La Guitarra i El Tunco\nHvem mødte jeg: Sheraz fra London\nHvad overraskede: At det kun kostede 25$ fra El Tunco til Antigua\nHvad skal man huske på: At følge sin mavefornemmelse\nForrige indlægHønsesuppen blandt hønsene\nNæste indlægTuren fra El Tunco til Antigua


Kaptajn Storm - opgave for M/S - snart afsluttet\nAf Boris den 14. september 2017 - 14:14\nSom annonceret tidligere på denne blog, er Klørkonges tegne- og fortælle-afdeling i gang med at udvikle intromateriale til børn i alderen 5-9 år. Og det er jo så til M/S, Museet for Søfart, der ligger i Helsingør.\nProjektet er nu ved at nærme sig sin afslutning. Så småt; mange af de her viste illu'er mangler stadig noget baggrund fx.\nJeg kunne for resten ikke lade være med lige at uploade den farveskala, jeg bruger, når jeg farvelægger figurerne.\nDer også skrevet historier til. Og teksterne har været til prøveoplæsning hos diverse slutbrugere (læs: børnehavebørn), og de syntes, det var mægtig fjong. De gad angiveligt høre alle historierne helt til ende. Og efterspurgte ikke undervejs deres elektroniske underholdningsinstrumenter. Så vidt pædagogerne erfarede.\nHovedfiguren hedder Kaptajn Storm, og han fortæller mere eller mindre sande historier til de to søskende, Anna og Oscar.\nKaptajn Storm har en papegøje, der hedder Diego, og en af de historier, kaptajnen fortæller, handler om, hvordan han i sin tid mødte fuglen. Dengang den stadig var ganske bette, for ikke at sige: nyudklækket.\nOg der er pirater i den historie! Men bare rolig. Det ender godt. For alle.\nSom det fremgår, er der i mange af tegningerne indflettet fotos. På bedste old school collagevis (dog ikke i klippe-klistre men i photoshop-regi). Jeg har til det formål været på jagt i M/S' fotoarkiv.\nAlle kan tilgå arkivet, som man finder HER. Det er omfattende, super godt kategoriseret, og der gemmer sig guld ..\nAnmeldelse af Lockouten i 13\nAf Boris den 11. september 2017 - 13:49\nI fagbladet Folkeskolen kan man læse denne anmeldelse af Lockouten i 13. Bogen, der kun er udkommet i 126 eksemplarer, og det er så det.\nTil gengæld eksisterer den som ebog. Og det i bedste velgående.\nBemeldte anmeldelse består egentlig mere i et referat af indholdet, men noget der minder om en bedømmelse finder man her:\n"Lockouten i 13" er afslappende læsning. Romanens karakterer gør sig stilfærdige betragtninger over livet og prøver forsigtigt søgende et par drømme af. Romanen har et svagt skær af noget crazy, men bliver hængende i noget hverdagsagtigt, genkendeligt og halvdovent. "Lockouten i 13" er fin ferielæsning.\nJeg ved nu ikke, hvor "forsigtige" og "søgende" Mie og Eske er i deres afprøvning af drømme. Men lad det nu ligge.\nKaptajn Storm - et formidlingsprojekt for Museet for Søfart\nAf Boris den 2. september 2017 - 11:38\nEn sjov opgave tikkede ind i løbet af sommeren: At videreudvikle historier om en figur, som M/S Museet for Søfart allerede bruger: Kaptajn Storm og hans papegøje Diego. De har været brugt som en art introduktionsfigurer for børn i alderen 5-9 år.\nMin opgave lød: Skriv fire historier om kaptajnen, tegn tegninger hertil, sæt det hele sammen og gør det printvenligt. Det er meningen, at fx børnehavebørn inden et besøg på museet således får øget deres nysgerrighed. Pædagoger skal læse historierne højt for børnene og undervejs og efterfølgende snakke med dem om det, der foregår i fortællingerne.\nEn udmærket idé!\nJeg har gjort Kaptajn Storm til en flittig fortæller af røverhistorier. Jeg har også introduceret to unger, Anna og Oscar, der elsker kaptajnens historier.\nTemaerne er pirater, havnen, containerskibe, færger.\nHer bringes lidt skitser (de fleste stadig i sort/hvid). Der bliver nok i alt 18 A4-sider. Projektet ventes færdigt til efterårsferien, 2017.\nopgaver for andre\nAf Boris den 5. juli 2017 - 9:28\nDer er lige sendt et nyhedsbrev ud. Har man ikke modtaget det, kan man se det HER.\nOg jo i øvrigt skrive sig på maillisten HER.\nNyhedsbrevet handler om den nye podcast, den nye ebog, den i efteråret udgivne Magasinet Menneske – alt sammen burde det være velkendte sager af læserne af denne blog.\nDer er derimod lidt nyheder ang. BogForum, 2017.\nLockouten i 13 - nu som ebog\nAf Boris den 6. juni 2017 - 16:20\nSådan en tyk fætter blev det. 412 sider.\nSidste del af eksperimentet er nu fuldbragt, og man kan købe Lockouten i 13 som ebog.\nDen koster ca. 70 kr. – man finder en liste over forhandlere og priser her. (Den fås endda til sølle 60,- som 'Plusbog'.)\nDen er med vilje sat billigt til salg, ca. 50 kr. lavere end nye, danske ebøger af tilsvarende længde, og det skyldes, at jeg som selvudgiver har få udgifter, fx til firmahusleje, og i erkendelse af, at det selvfølgelig kræver lidt ekstra mod af den potentielle køber at investere i en bog, som han eller hun sandsynligvis næppe nogensinde har set omtalt.\nDer er af samme grund lagt en del kapitler ud til gratis download. Man finder dem i ebogssystemet, inden man trykker på 'køb løs'. Men også på min gode gamle Lockouten i 13-blog ligger der omfattende tekstuddrag. Bloggen er ikke længere aktiv, men den er værd at besøge alligevel.\nEt max oplag på 126 stk.\nSom man måske husker, er Lockouten i 13 blevet til på noget særprægede vilkår. Romanen blev crowdfundet. Jeg har prøvet at crowdfunde et par gange før, så det er der ikke i sig selv noget vildt i, nej, det vilde er, at den kom kun i det antal, der var backere til. Eller eksklusive forhåndskøbere, som backerne dermed forvandlede sig til. ('En backer' er i crowdfundingsproget en, der støtter en given crowdfundingkampagne.)\nJeg lavede en low key kampagne, fx var der ingen video.\nEn vigtig del af aftalen med backerne / forhåndskøberne lød, at bogen ikke ville blive genoptrykt i forfatterens levetid. Til gengæld ville den på et tidspunkt udkomme som ebog. Og det er så det, der nu er sket. Et år efter udgivelsen af den fysiske bog (der udkom i et oplag på 126 stk.)\nDet er både bombastisk og lidt løjerligt det hele, men sådan er det med konceptuelle eksperimenter. De er bygget til at sætte sagen på spidsen.\nMan bedes bemærke, at det eksperimentelle ligger på udgiversiden, ikke på tekstsiden. Romanen er lige til at gå til. Her er et par læserreaktioner:\n“Jeg læste Li13 i sommerferien og morede mig rigtig godt undervejs. Der er en tydelig fanden i Bollsk tone hele vejen igennem, som jeg holder rigtig meget af.” - Mikkel, ca. 45 år.\n(…) det jeg synes er befriende og skægt ved Lockouten [i 13] er at du beskriver så underfundigt og rammende og tvister sproget så jeg sad og småklukkede under hele læsningen. Den blev hele tiden afbrudt af at [min mand] skulle have at vide hvad jeg nu grinede af.” - Eva, ca. 70 år.\n“Det eneste problem ved læsningen var at jeg det meste af tiden har siddet i en stillekupé og således har måttet undertrykke en højlydt klukken. Sjove dialoger og forfatterkommentarer.” - Anne, ca. 35 år.\n“Imponerende, fordi den jo nærmer sig en mursten, men også imponerende, fordi ideen og plottet med lockouten som afsæt er godt tænkt, og du har jo lavet et researcharbejde, der er af journalistiske dimensioner (...) Det er hylende morsomt, og humoren er jo ledetråden - så meget, at segmentet, du skildrer, velsagtens næsten din egen generation, næppe kan andet end le, selv om du hænger dem kraftigt ud. De bliver virkelig taget på kornet. (...) Udover dialogerne giver handlingsforløbet så mange billeder på nethinden, at den må være guf for den rette instruktør.” - Anne-Birthe, ca. 65 år.\nEt par tanker i punktform\nLockouten i 13 blev efter udgivelsen stemplet og signeret, som var der tale om et litografi. Og vi snakker immervæk om en paperback, trykt på det billigste papir overhovedet. Jeg opgraderede altså værdien af bogen ved at limitere oplaget. Hvilket er spas i en tid, hvor der sprøjtes bøger ud.\nDenne luksus kan jeg tillade mig, fordi jeg er selvudgiver, eller indie publisher, som det også hedder, og dermed styrer hele processen selv. Lockouten i 13 er selvudgiverbølgens positive udkomme taget på kornet, for når man selv ejer alle rettigheder til kulturproduktet, kan man gøre med det, som man har lyst. Dermed også eksperimentere mere radikalt og i hvert fald på andre måder end de gængse forlag, selv de mindre af slagsen.\nPapirbogen var til salg på BogForum 2016 på forlaget Klørkonges egen stand. Den stod på rød filt i en nydelig osteklokke, der gjorde det ud for en museal montre – og flashede det nydelige prisskilt: 10.000 kr. At Lockouten i 13 blev sat til salg på den måde, som en art musealisering og med en skabagtige prissættelse, skyldtes et ønske om at kreere en vaskeægte kunstboble. De mennesker, der havde (forhånds)investeret i bogen kunne i og med osteklokke-show off'et konstatere, at deres mere end to år gamle investering ud i det halvblå nu allerede havde båret svulmende frugt! (Da crowdfundingen stadig pågik kunne man købe et eksemplar for 150 kr. Afkastet er – jeg ved det ikke – men det er mange, mange procentpoints stigning, der her er tale om. Man skal formentlig tilbage til eventyret med Apple-aktierne for at finde en tilsvarende eksorbitant værdiforøgelse.)\nEt (rimeligt) spørgsmål i forbindelse med eksperimentet har lydt: "Hvor meget regner du egentlig med at tjene på den bog?" (Underforstået: "Det kan du jo ikke leve af?!") Og jeg har svaret: Tjah, jeg ender vel med at tjene 5000 kr på det hele. I sidste ende. Hvis bølgerne går højt. Og det er jo ikke meget, når det i arbejdstid har kostet sådan noget som to årsværk (inkl. skrivning, crowdfunding, distribution, tilrettelæggelse af papirbog og ebog). Og det opfølgende spørgsmål har da lydt: "Er det ikke en lidt dyr joke at lave?" Og jeg har svaret: Jo da! Men havde jeg nu udgivet bogen på et fint forlag – og det mener jeg bestemt, at den kunne være blevet – hvor meget havde jeg så tjent? Ikke ret meget mere end 5.000 kr.! Og om det så var 20.000 eller endda 40.000 kr., jeg havde tjent, så ændrer det jo egentlig ikke ved særlig meget, eftersom det vel kan være lige meget, om min timeløn er 50 øre eller 2 kr.. Summa summarum: Da man kan jo alligevel ikke leve af skrive bøger i DK, kan man lige så godt eksperimentere på livet løs. Men det er der for få, der gør. Hvorfor?Jeg ved det ikke. Men jeg gætter gerne: Fordi de er bange for at falde uden for den gængse litterære cyklus, hvorinde bl.a. legaterne befinder sig.\nDen litterære cyklus, eller den litterære verden, hvad er det? Det kan man snakke længe om. Men mon ikke, man kan blive enige om, at i det mindste disse fem institutioner er ret centrale: Forlagsvæsenet, bibliotekerne, legatvæsenet, boghandlerne, anmelderiet. Alle i DK, der professionelt har med bøger at gøre, forholder sig på en eller anden måde til disse fem institutioner. Men da det ikke går overvældende godt for bogbranchen, eller lad os bare sige, at der er plads til forbedringer, kan der være en idé i at skrive, udgive og distribuere en bog, der smyger sig udenom disse fem knæsatte, litterære institutioner. Altså udgive en rigtig bog – der imidlertid er forkert på alle mulige andre måder. (Hvad forlagsvæsenet angår: Jeg er mit eget forlag og således næppe et væsen. Hvad bibliotekerne angår: Bogen er ikke til salg, derfor kan bibliotekerne heller ikke anskaffe sig den. Hvad legatvæsenet angår: Den er finansieret af backerne (og af alle mulige forfatter-bijobs selvfølgelig!). Hvad boghandlerne angår: Bogen er som sagt slet ikke til salg, så boghandlerne har slevklart ikke meget at skulle have sagt i den forbindelse. Og hvad anmelderiet angår: De dyrebare papirbøger er ikke sendt til nogen avisredaktioner, da de fleste anmeldere jo alligevel smider bøgerne i papirkurven (eller de lusker ned og sælger dem i det nærmeste antikvariat for at supplere deres ringe indkomst). Heller ikke ebogen sendes til nogen anmeldere; jo, hvis de specifikt og af egen drift beder om den, så kan det være, jeg forbarmer mig.)\nHvorfor al denne virak? Hvad er der i vejen med bogverdenens fem søjler? Det er det i vejen med dem, at man nu har gloet på dem alt for længe. Og at de tilbedes alt for intensivt. Eller i det mindste med den type intensivitet, der ligger i den indgroede vane og i massens stirren. Men kammerater; vi lever i en digital tidsalder, og det betyder bl.a. øget frihed. Og jeg vil i den forbindelse gerne introducere begrebet Adobe-generationen, altså kunstnere, der udnytter, at man i og med Adobe-programmerne (PhotoShop, InDesign, Illustrator, After Effects etc.) kan producere egne film, bøger, podcasts etc. Og distributionen? Den varetager nettet. – Hvorfor ikke?\nNå, men hvis vi skal lande den her lidt blødt, kan vi sige: I det mindste skal der være mere af det andet. For det første er der så rigeligt af. Selv agter jeg at gøre begge dele, altså ind imellem skide på institutionen, andre gange (som alle andre) lefle for den.\nHvis man med dette eksperiment kan opgradere ebogen (ebogssalget er relativt set faldende p.t.), så ville det jo også være herligt, fordi det stiller de uafhængige publicører og deres uafhængige publikationer friere. Ikke at det er dyrt at fremstille papirbøger efterhånden, og ejheller at få dem distribueret, men der er dog nogle forhandlerled og teknikerled, der kan spares væk, hvis man udgiver teksten som den rene, digitale vare.\nAf Boris den 10. maj 2017 - 10:44\nSå kom der en ny historie i podcast-serien Sindssygt langt ude københavnske godnathistorier.\nDen hedder "Da svenskerne gik over isen". Den varer lidt over 14 min., og den ligger på iTunes her.\nHør Kanon-Klaus mokke med den store kanon, Tykke Bettina! Hør svenskerne få en kanonkugle i ægget! Hør købmand Olsens geniale plan! Hør Ræven Reventlows sydende pis! Og kongens vrede smækken med porten til kongeslottet! Og børnenes gråd, hundenes glammen, hønsenes gokken – og meget, meget andet.\nAlt sammen autentiske lyde fra 1400 hvidkål. Tilsat lidt fortælling.\nHistorien er sponseret af Friheden Gruppen A/S.\nBogForum 2017 - i år med udvidet stand\nAf Boris den 27. april 2017 - 13:49\nKlørkonge deltager igen i år på BogForum. Vi har lige betalt for tilmeldingen. (Jo, det er om et halvt år, men man skal være ude i god tid.)\nDet er noget dyrere i år, fordi vi har valgt en væsentligt større stand. Desuden er vi der alle tre dage - hele dagen.\nDe ekstra kvadratmeter gør det muligt at sætte roll ups op. Det bliver en synlig stand.\nVi opererer igen under NewPub-paraplyen, de uafhængige forfatteres netværk. I godt selskab med (andre) mikroforlag og grafikere.\nFællesstanden bliver indrettet på en ny måde i år. Den bliver basically nemmere at komme til. Men som i 2016 ligger den i det store område, som de besøgende træder ud i lige efter, de er kommet gennem billetsluserne.\nDer er også planlagt boghandel o.a. i området. Herfra sælges NewPub'erns bøger.\nHvad skal Klørkonge så bruge al den plads til til? At sælge gammelt og nyt. Det gamle kender vi allerede. Det nye er i produktion.\nDet er også planen at sætte en stor tv-skærm op for at reklamere for vores videoproduktion. Her vil infotainment-film tilvirket af de dygtige medarbejdere i vores muskuløse filial, Klørkonge Film, køre i loop.\n(Billederne viser aktionen, da BogForum stadig foregik i Forum på Frederiksberg. Banneret hang i to dage.)\n(Update: Der er tilføjet et billede, der viser, hvilken stand Klørkonge efter alt at dømme kommer til råde, regere og residere over.)\nKursus i bogsalg\nAf Boris den 20. april 2017 - 18:13\nKlørkonge var indskrevet med et stk. repræsentant til kurset "Få hul igennem til boghandleren".\nForskellige branchefolk – fra distributør-, boghandler og forlagsledet – gjorde deltagerne klogere på, hvordan man fik sit forlags bøger ud på butikkernes hylder.\nDet var ganske nyttigt. Og der var mange selvudgivere / independent udgivere til stede. Herunder en del kolleger fra NewPub-fællesskabet – så det blev også hyggeligt! (Det skaber BogForum også: Gensynsglæde blandt udstillerne, når de ses igen.)\nPå kurset lærte jeg bl.a., at det ikke nytter meget at forsøge at pushe sine bøger til supermarkederne. De køber stort og centralt ind. Gider ikke have noget med småforlag at gøre. Fair nok.\nDe mindre boghandlere derimod er til at tale med. De var hin dag repræsenteret af en veloplagt Thomas Amsinck (Bog & Idé, Charlottenlund). Hans oplæg gav blod på tanden. I hans butik ville de i hvert fald gerne snakke med mindre forlag, også forfattere, der udgav selv. Man kunne bare komme forbi.\nDet var sådan set også mit indtryk fra arbejdet med afsættelsen af Aarhusianske godnathistorier. Jeg ringede for nylig rundt for at få nogle boghandlere til at tage den ind (i anledning af Kulturbyåret 2017, jo). Åbenheden og interessen hos de mindre boghandlere er ganske stor.\nDerudover var der bl.a. oplæg ved Bodil Helbo (i gul jakke, se billedet), der arbejder som bogsælger, og Helle Busck Fensvig, adm. direktør hos Arnold Busck.\nPå fotoet ser man også en Kyoto-kop og en Amsterdam-kop.\nGIF - lavet til Forlaget Ajour\nAf Boris den 13. marts 2017 - 11:20\nJeg har lige begået min første udvidede GIF.\nDer er desværre ikke automatisk afspilning. Tryk på den hvide skærm, og lidt efter en gang til, så kommer den frem.\nDen er en del af en pakke, der også indeholdt illustrationer og omslag til en bog.\nBogen er Trine Nebels Tillid hænger ikke på træerne, der udkommer 15. marts.